लिबरल लेफ्टिस्ट लॉबी और अर्बन नक्सल के सहानुभूतिकारियों ने सिर्फ सभी गिरफ्तार अर्बन नक्सलवादियों के अच्छे कार्यों को सामने रखा है लेकिन उन्होंने क्या गलत किया है उसे नहीं दिखाया। ऐसा ही कुछ आसाराम और राम रहीम के अनुयायियों ने भी किया था। अपने गलत कृत्यों को छुपाने के लिए लोग सिर्फ अच्छे कृत्यों का ही दिखावा करते हैं। कथित अर्बन नक्सलवादियों पर सरकार के शिकंजे ने इस पूरे कबाल को ही बड़ा झटका दिया है और यही कारण है कि वो मोदी सरकार के खिलाफ हैं। ये कबाल जनजातियों और दलितों का शोषण कर खूब पैसा कमाते थे। वो जनजातीय और दलितों के भले की आड़ में अपना घृणास्पद एजेंडा साधते थे। वास्तव में, इस पूरे कबाल ने कभी गरिबों और पिछड़ी जातियों के लिए कुछ किया ही नहीं। पिछली सरकारों ने कभी इनपर शिकंजा नहीं कसा जिस वजह से इस तरह के लोगों की गतिविधियों में इजाफा हुआ। पिछली सरकारों के विपरीत मोदी सरकार ने इस प्रवृत्ति पर रोक लगाई है और अब अर्बन नक्सलियों, माओवादियों और अन्य सभी भारत विरोधियों को उनके सही स्थान पर पहुंचाया जा रहा है।